[{"text_idx": "#000001", "text": "Beth yw Gwyl Daniel Owen?"}, {"text_idx": "#000003", "text": "Cynhaliwyd y gweithgareddau yn 2010 mewn mannau allweddol sy\u2019n gysylltiedig a\u0302 Daniel Owen, gan gynnwys lansio cyfieithiad i\u2019r Saesneg o Enoc Huws yn nhafarn y Pentan, Gwobr Daniel Owen am ysgrifennu creadigol, digwyddiadau yn y capel, gweithgareddau\u2019r grw\u0302p awduron, rhaglen i ysgolion a thaith dywys Gw\u0302yl Daniel Owen o amgylch y dref a drefnwyd gan Gymdeithas Ddinesig yr Wyddgrug a\u2019r Cylch. Mae\u2019r rhaglen wedi datbygu ers hynny i fod yn Wyl sydd a\u0302 rhywbeth i blesio pawb!"}, {"text_idx": "#000004", "text": "Yn y gorffennol mae\u2019r bobl ifanc wedi mwynhau creu het Daniel Owen a\u2019i ganeri, ar o\u0302l clywed bod yr awdur yn hoff o\u2019i cadw a\u2019i bridio. Yn 2015 cawsant gyfle i greu darlun gydag artist Eleri Jones ac i arddangos eu gwaith y tu allan yn y Sgwar Daniel Owen newydd . Yn 2018 aed ati i greu lein dillad yn llawn siapiau yno \u2013 eu cerfluniau nhw eu hunain o dan gysgod cerflun Daniel Owen. Yn 2019 dychwelodd \u2018afalau a dawns\u2019 i\u2019r Sgwa\u0302r ar o\u0302l ymweliad llwyddiannus iawn yn 2017 .Roedd yno wasgu afalau i wneud sudd gan Glwb Relish Yr Wyddgrug yng nghwmni dawnsio a cherddoraieth gan barti\u0308on dawnsio gwerin lleol ac eraill"}, {"text_idx": "#000005", "text": "Y llynedd roedd yr Wyl yn falch iawn am y cysylltiad gyda chynhyrchiad Theatr Clwyd oedd yn seiliedig ar y terfysg a gymerodd lle 150 o flynyddoedd ynghynt ac yn wir, roedd digwyddiadau y flwyddyn 1869 yn thema nifer o ddigwyddiadau. Mae\u2019r ddarlith flynyddol yn sicr yn uchafbwynt na ddylid ei golli. Yn 2019 clywsom Bethan Marlow oedd wedi ysgrifennu\u2019r ddrama gymunedol . Ei phwnc oedd \u201dYr Wyddgrug Ddoe Yn Heddiw\u2019. Fel arfer fe\u2019i throddodwyd yn Gymraeg gyda chyfieithu i\u2019r Saesneg ar y pryd."}, {"text_idx": "#000006", "text": "Cerddoriaeth, sgyrsiau a theithiau cerdded"}, {"text_idx": "#000007", "text": "Ers y dechrau, un o nodau\u2019r w\u0302yl yw lledaenu ymwybyddiaeth am weithiau Daniel Owen a bu darlithoedd am yr awdur a lansio cyfieithiadau o\u2019i waith dros y blynyddoedd. Cafwyd teithiau tywys lleol a theithiau bws, nosweithiau o farddoniaeth, hiwmor a darlleniadau, a thrafodaethau. Bu Gig yr W\u0302yl, diwrnodau o weithgarwch celf, hel straeon, a chyngherddau gyda\u2019r nos. Yn 2019 rhoddwyd y cyngerdd gan y cyfansoddwr a\u2019r perfformiwr amryddawn, Robat Arwyn."}, {"text_idx": "#000008", "text": "Bwriedir yr W\u0302yl liwgar, ffraeth a bywiog i fod yr uchafbwynt dwyieithog yng nghalendr yr Wyddgrug. Mae llawer o\u2019r digwyddiadau yn rhad ac am ddim er bod yna ffi resymol iawn am eraill"}, {"text_idx": "#000009", "text": "Dyna flas ar yr W\u0302yl. Mae yna llawer fwy! Mae rhaglen 2022 yn cynnwys canu a dawnsio ar y Sgwa\u0302r eto."}, {"text_idx": "#000011", "text": "Roedd ei fam yn benderfynol nad oedd i fod yn lo\u0308wr ac felly pan oedd yn 12 oed fe\u2019i prentisiwyd i deiliwr lleol, Angel Jones. Dywedir mai yno yn y siop deiliwr oedd lle y derbyniodd ei addysg. Aeth i Goleg Diwinyddol Y Bala yn 1865 ond ni chwblhaodd ei astudiaethau gan ddychwelyd i\u2019r Wyddgrug gan ailgydio yn ei waith fel teiliwr. Bu\u2019n dal i bregethu ar ddydd Sul."}]